**PÁLYÁZATI FELHÍVÁS**

Abonyi Lajos Művelődési Ház, Könyvtár és Múzeumi Kiállítóhely egyfordulós nyilvános pályázati eljárás keretében 5 évre meghirdeti (2021. október 01. napjától – 2026. szeptember 30. napjáig) az Abony, Kálvin János utca 1. szám alatti Abonyi Lajos Művelődési Ház, Könyvtár és Múzeumi Kiállítóhely földszintjén található 72,35 m² alapterületű üzlethelyiséget és 25 m² teraszrészt.

**A pályázati kiírás átvehető:** 2021. szeptember 09. – 2021. szeptember 21. napjáig (kedd, szerda, csütörtök és pénteki napokon) 0900 és 1900 között (ingyenesen) a Kultúra Háza portáján (2740 Abony, Kálvin János u. 1.)

**A pályázati ajánlat benyújtásának határideje:** 2021. szeptember 24. 1900

**A pályázati kiírás átvételének és az ajánlat benyújtásának helye:**

Abonyi Lajos Művelődési Ház, Könyvtár és Múzeumi Kiállítóhely

Abony, Kálvin János u. 1.

**A bérleti díj összege:** bruttó 10.000.-Ft + rezsi/hó költség. A bérleti díj évente a KSH által közzétett infláció mértékével növekedhet.

**Pályázatok elbírálására jogosult:** Abonyi Lajos Művelődési Ház, Könyvtár és Múzeumi Kiállítóhely intézményvezetője.

Abonyi Lajos Művelődési Ház, Könyvtár és Múzeumi Kiállítóhely fenntartja azon jogát, hogy érvényes ajánlat/ok esetén is a pályázatot eredménytelennek minősítse.

Eredménytelenség megállapítása esetén Abonyi Lajos Művelődési Ház, Könyvtár és Múzeumi Kiállítóhely jogosult ismételten pályázat kiírására.

A pályázat módjára, valamint a pályázatra vonatkozó egyéb információkat a pályázati kiírás tartalmazza.

Az ajánlatokat a pályázati kiírásban foglaltaknak megfelelően kell benyújtani.

Bővebb felvilágosítás az ajánlat benyújtásának helyén vagy az 53/360-075 telefonszámon kapható.

 **Abonyi Lajos Művelődési Ház, Könyvtár és Múzeumi Kiállítóhely**

**Pályázati kiírás**

**INGATLANRA VONATKOZÓ INFORMÁCIÓK**

**Az ingatlan adatai:** Abony, Kálvin János utca 1. szám alatt nyilvántartott (*épület földszintjén található*) 72,35 m2 nagyságú vendéglátó ipari egység és 25 m² teraszrészt.

helyrajzi szám: 3310

Üzlethelyiség alapterületének felosztása:

- 37,09 m² kávézó, büfé

- 10,40 m² kiszolgáló terület

- 6,32 m² raktár

- 13,16 m² ital raktár

- 3,76 m² öltöző

- 1,62 m² mosdó

A vendéglátó ipari egység közmű ellátottsága: közművekkel ellátott (*Elektromos áram és víz önálló méréssel ellátott, fűtés területarányosan kerül elszámolásra.*)

Egyéb: A vendéglátó ipari egységben szeszes ital árusítása engedélyezett.

(*A Bihari János Alapfokú Művészeti Iskola és a Kinizsi Pál Gimnázium működési rendjén kívül*)

**PÁLYÁZATRA VONATKOZÓ ELŐÍRÁSOK:**

**Hivatalos nyelve:** magyar

**A pályázat típusa:** egyfordulós pályázati eljárás

**A pályázati ajánlat benyújtásának határideje:** 2021. szeptember 24. 1900

**A pályázati kiírás átvételének és az ajánlat benyújtásának helye:**

Abonyi Lajos Művelődési Ház, Könyvtár és Múzeumi Kiállítóhely

Abony, Kálvin János u. 1.

**A pályázat benyújtásának módja:** kizárólag személyesen vagy meghatalmazott útján

**Az üzlethelyiség az intézménnyel előre egyeztetett időpontban megtekinthető.**

**Az ajánlatok felbontásának**

**Helye:** Abonyi Lajos Művelődési Ház, Könyvtár és Múzeumi Kiállítóhely

 (*Abony, Kálvin János u. 1.*)

**Időpontja:** 2021. szeptember 27. 1000

**Módja:** zárt

**Elbírálás szempontjai:**

Nyertes: Az a pályázó, aki a legtöbb hónapra vállalja a bérleti díj előre történő megfizetését. Az ajánlatok elbírálása során azonos ajánlat, - a hatáskör gyakorlójának döntése alapján a pályázók között külön szabályzatban meghatározottak szerint meghívásos liciteljárást kell lefolytatni.

**Az eredményhirdetés**

**Helye:** Abonyi Lajos Művelődési Ház, Könyvtár és Múzeumi Kiállítóhely

 (*Abony, Kálvin János u. 1.*)

**Időpontja:** 2021. szeptember 27. 1100

**Az elbírálás eredményéről a pályázók a döntést követően írásbeli értesítést kapnak.**

**Elbírálásra jogosult:** Abonyi Lajos Művelődési Ház, Könyvtár és Múzeumi kiállítóhely intézményvezetője a polgármester jóváhagyásával.

**A PÁLYÁZÓT TERHELŐ KÖTELEZETTSÉGEK:**

Az ajánlattevők ajánlataikat zártan, cégjelzés nélküli borítékban, minden oldalon eredeti aláírással, 1 példányban nyújthatják be az ajánlatok beadására nyitva álló határidőben és helyen, az adott pályázatra utaló jelzéssel **személyesen vagy meghatalmazottjuk útján**. Az ajánlattevő meghatalmazottja köteles közokirattal, vagy teljes bizonyító erejű magánokirattal igazolni képviseleti jogosultságát.

Ajánlatot tenni csak bruttó 10.000,-Ft összegű pályázati biztosíték megfizetése mellett lehet. A pályázati biztosítékot a pályázat kiírására jogosult ERSTE Bank Hungary Zrt. pénzintézetnél vezetett 11600006-00000000-52898594 számú pénzforgalmi bankszámla javára kell megfizetni.

**A pályázatra benyújtott ajánlatnak tartalmaznia kell az ajánlattevő részletes és jogilag kötelező nyilatkozatát:**

* a pályázati felhívásban, kiírásban foglalt feltételek elfogadására vonatkozóan,
* arra vonatkozóan, hogy hány havi bérleti díj megfizetésére vállal kötelezettséget a szerződés megkötésekor.

**A fent előírt nyilatkozatokon túl a pályázathoz eredetiben csatolni kell:**

* a pályázati biztosíték befizetésének igazolását;
* ajánlattevő nyilatkozata arról, hogy Abony Város Önkormányzata, az Abonyi Városfejlesztő Kft, valamint az Abonyi Lajos Művelődési Ház, Könyvtár és Múzeumi kiállítóhelyáltal szervezett rendezvények ideje alatt biztosítja a vendéglátó ipari egység nyitva tartását;
* aláírási címpéldány, cégbírósági bejegyzés 30 napnál nem régebbi igazolását, egyéni vállalkozó esetén vállalkozói igazolvány meglétét, magánszemély esetén személyazonosságának igazolására vonatkozó iratokat csatolni;
* ajánlattevő nyilatkozatát, hogy a pályázati kiírás mellékletét képező szerződés tervezetben foglaltakat elfogadja.

Hiánypótlásra nincs lehetőség.

Az ajánlattevő ajánlatához az ajánlat benyújtásától a nyertessel való szerződéskötésig, illetve az eljárás eredménytelenné nyilvánításáig kötve van.

A pályázati eljárás lefolytatása Abony Város Önkormányzata Vagyongazdálkodási Pályázat szabályzata előírásai alapján történik, az ajánlat benyújtásával az ajánlattevő a Szabályzat rendelkezéseit magára nézve kötelezőnek ismeri el.

A pályázati felhívásban, kiírásban közölt feltételek nem teljesítése, vagy nem megfelelő teljesítése, valamint az ajánlattevőnek a pályázat tisztaságához fűződő, vagy a többi pályázó érdekeit súlyosan sértő cselekménye a pályázat érvénytelenségét vonja maga után.

**Abonyi Lajos Művelődési Ház, Könyvtár és Múzeumi kiállítóhely**